Document ID: 32015D0261

KOMMISSIONENS GENNEMFØRELSESAFGØRELSE (EU) 2015/261
af 6. februar 2015
om ændring af afgørelse 2010/470/EU og 2010/471/EU for så vidt angår kravene vedrørende udstedelse af dyresundscertifikater til brug ved handel inden for Unionen med sæd, æg og embryoner fra dyr af hestefamilien og ved import til Unionen heraf
(meddelt under nummer C(2015) 548)
(EØS-relevant tekst)
EUROPA-KOMMISSIONEN HAR -
under henvisning til traktaten om Den Europæiske Unions funktionsmåde,
under henvisning til Rådets direktiv 92/65/EØF af 13. juli 1992 om dyresundhedsmæssige betingelser for samhandel med og indførsel til Fællesskabet af dyr samt sæd, æg og embryoner, der for så vidt angår disse betingelser ikke er underlagt specifikke fællesskabsbetingelser som omhandlet i bilag A, del I, til direktiv 90/425/EØF (1), særlig artikel 11, stk. 2, fjerde led, artikel 11, stk. 3, tredje led, artikel 17, stk. 2, litra b), og artikel 18, stk. 1, første led, og
ud fra følgende betragtninger:
(1)
Ved direktiv 92/65/EØF er der fastsat dyresundhedsmæssige betingelser for handel inden for Unionen med sæd, æg og embryoner og for import heraf til Unionen, der for så vidt angår disse betingelser ikke er omfattet af specifikke EU-retsakter. Det omfatter krav vedrørende handel inden for Unionen med sæd, æg og embryoner fra dyr af hestefamilien og import til Unionen heraf (i det følgende benævnt »varerne«). Direktivet foreskriver desuden, at der skal fastlægges standardsundhedscertifikater til brug ved handel inden for Unionen med varerne og ved import til Unionen heraf.
(2)
I bilag D til direktiv 92/65/EØF er der fastlagt visse krav til varer, som skal medtages i standardsundhedscertifikaterne til brug ved handel inden for Unionen med varerne og ved import til Unionen heraf.
(3)
Ved Kommissionens afgørelse 2010/470/EU (2) er der fastlagt standardsundhedscertifikater til brug ved handel inden for Unionen med sæd, æg og embryoner fra bl.a. dyr af hestefamilien.
(4)
Ved Kommissionens afgørelse 2010/471/EU (3) er der fastlagt betingelser for import til Unionen af sæd, æg og embryoner fra dyr af hestefamilien for så vidt angår lister over sædopsamlingsstationer og sædbanker, embryoopsamlings- og embryoproduktionshold samt krav vedrørende udstedelse af certifikater.
(5)
Efter vedtagelsen af Kommissionens gennemførelsesforordning (EU) nr. 846/2014 (4) om ændring af bilag D til direktiv 92/65/EØF, ved hvilken der blev indført nye regler vedrørende tilsyn med sædopsamlingsstationer og fastsat betingelser, der gælder for dyr af hestefamilien, der anvendes som donorer af sæd, æg og embryoner, ud over de betingelser, der er fastsat i Rådets direktiv 2009/156/EF (5), er det nødvendigt at fastlægge nye standardsundhedscertifikater til brug ved handel inden for Unionen med disse varer og ved import til Unionen heraf. Forordning (EU) nr. 846/2014 anvendes fra den 1. oktober 2014.
(6)
Af hensyn til sammenhængen i EU-lovgivningen bør standardsundhedscertifikaterne, der er fastlagt i afgørelse 2010/470/EU og 2010/471/EU, derfor ændres. Varer, der er opsamlet og afsendt efter datoen for anvendelsen af forordning (EU) nr. 846/2014 og denne afgørelse, bør ledsages af de nye standardsundhedscertifikater, der er fastlagt ved denne afgørelse.
(7)
Da varerne har en lang holdbarhed, er det derfor nødvendigt at bevare standardsundhedscertifikaterne for lagre af varer, som er opsamlet, forarbejdet og opbevaret i overensstemmelse med direktiv 92/65/EØF før datoen for anvendelsen af de ændringer, der blev indført ved forordning (EU) nr. 846/2014 og Kommissionens forordning (EU) nr. 176/2010 (6).
(8)
Desuden bør rubrik I.11 »Oprindelsessted« i del I i standardsundhedscertifikaterne i afgørelse 2010/471/EU ændres, således at der kun gives mulighed for en enkelt sædopsamlingsstation, som sæden stammer fra, eller en sædbank, som sæden er afsendt fra, eller et godkendt embryoopsamlings- eller embryoproduktionshold, som æggene eller embryonerne stammer fra, og således bringe rubrikken i overensstemmelse med standardsundhedscertifikaterne i afgørelse 2010/470/EU.
(9)
I det standardsundhedscertifikat til brug ved import til Unionen af hingstesæd, der er fastlagt som standardcertifikat 1 i del 2, afsnit A, i bilag I til afgørelse 2010/471/EU, og i det standardsundhedscertifikat til brug ved import til Unionen af æg og embryoner fra dyr af hestefamilien, der er fastlagt som standardcertifikat 1 i del 2, afsnit A, i bilag II til afgørelse 2010/471/EU, bør dyresundhedsbetingelserne vedrørende vesikulær stomatitis desuden ændres for at tage hensyn til de internationale standarder for sundhedsundersøgelse, som er fastsat i Manual of Diagnostic Tests and Vaccines for Terrestrial Animals (7).
(10)
For yderligere at mindske de administrative byrder, og fordi de er knyttet til zootekniske krav og ikke er relevante for udstedelse af certifikater om dyresundhedsbetingelser, bør oplysningerne om racen i rubrik I.31 i del I i standardsundhedscertifikaterne i afgørelse 2010/470/EU og rubrik I.28 i del I i standardsundhedscertifikaterne i afgørelse 2010/471/EU udgå.
(11)
Afgørelse 2010/470/EU og 2010/471/EU bør derfor ændres.
(12)
Foranstaltningerne i denne afgørelse er i overensstemmelse med udtalelse fra Den Stående Komité for Planter, Dyr, Fødevarer og Foder -
VEDTAGET DENNE AFGØRELSE:
Artikel 1
Ændringer af afgørelse 2010/470/EU
I afgørelse 2010/470/EU foretages følgende ændringer:
1)
Artikel 2 og 3 affattes således:
»Artikel 2
Handel med hingstesæd
Et sundhedscertifikat udstedt i overensstemmelse med en af følgende modeller, jf. bilag I, skal ledsage sendinger af hingstesæd under transport fra én medlemsstat til en anden:
a)
standardsundhedscertifikat IA til brug ved handel inden for Unionen med sendinger af hingstesæd, der er opsamlet i overensstemmelse med direktiv 92/65/EØF efter den 30. september 2014 og afsendt fra en godkendt sædopsamlingsstation, som sæden stammer fra
b)
standardsundhedscertifikat IB til brug ved handel inden for Unionen med sendinger af lagre af hingstesæd, der er opsamlet, behandlet og opbevaret i overensstemmelse med direktiv 92/65/EØF efter den 31. august 2010 og inden den 1. oktober 2014 og afsendt efter den 31. august 2010 fra en godkendt sædopsamlingsstation, som sæden stammer fra
c)
standardsundhedscertifikat IC til brug ved handel inden for Unionen med sendinger af lagre af hingstesæd, der er opsamlet, behandlet og opbevaret i overensstemmelse med direktiv 92/65/EØF inden den 1. september 2010 og afsendt efter den 31. august 2010 fra en godkendt sædopsamlingsstation, som sæden stammer fra
d)
standardsundhedscertifikat ID til brug ved handel inden for Unionen med sendinger af:
i)
hingstesæd, der er opsamlet, behandlet og opbevaret i overensstemmelse med direktiv 92/65/EØF efter den 30. september 2014 og afsendt fra en godkendt sædbank
ii)
lagre af hingstesæd, der er opsamlet, behandlet og opbevaret i overensstemmelse med direktiv 92/65/EØF:
-
efter den 31. august 2010 og inden den 1. oktober 2014 eller
-
inden den 1. september 2010
og afsendt efter den 31. august 2010 fra en godkendt sædbank.
Artikel 3
Handel med æg og embryoner fra dyr af hestefamilien
Et sundhedscertifikat udstedt i overensstemmelse med en af følgende modeller, jf. bilag II, skal ledsage sendinger af æg og embryoner fra dyr af hestefamilien under transport fra én medlemsstat til en anden:
a)
standardsundhedscertifikat IIA til brug ved handel inden for Unionen med sendinger af æg og embryoner fra dyr af hestefamilien, der er opsamlet eller produceret i overensstemmelse med direktiv 92/65/EØF efter den 30. september 2014 og afsendt af et godkendt embryoopsamlings- eller embryoproduktionshold, som æggene eller embryonerne stammer fra
b)
standardsundhedscertifikat IIB til brug ved handel inden for Unionen med sendinger af lagre af æg og embryoner fra dyr af hestefamilien, der er opsamlet, behandlet og opbevaret i overensstemmelse med direktiv 92/65/EØF efter den 31. august 2010 og inden den 1. oktober 2014 og afsendt efter den 31. august 2010 af et godkendt embryoopsamlings- eller embryoproduktionshold, som æggene eller embryonerne stammer fra
c)
standardsundhedscertifikat IIC til brug ved handel inden for Unionen med sendinger af lagre af æg og embryoner fra dyr af hestefamilien, der er opsamlet, behandlet og opbevaret i overensstemmelse med direktiv 92/65/EØF inden den 1. september 2010 og afsendt efter den 31. august 2010 af et godkendt embryoopsamlingshold, som æggene eller embryonerne stammer fra.«
2)
Bilag I og II erstattes af teksten i bilag I til denne afgørelse.
Artikel 2
Ændringer af afgørelse 2010/471/EU
I afgørelse 2010/471/EU foretages følgende ændringer:
1)
Artikel 2, litra c), affattes således:
»c)
De ledsages af et sundhedscertifikat, der er udfærdiget i overensstemmelse med et af følgende standardcertifikater i del 2 i bilag I og udfyldt i overensstemmelse med de forklarende bemærkninger i del 1 i bilag I:
i)
STANDARDCERTIFIKAT 1 - Standardsundhedscertifikat til brug ved import af sendinger af hingstesæd, der er opsamlet i overensstemmelse med direktiv 92/65/EØF efter den 30. september 2014 og afsendt fra en godkendt sædopsamlingsstation, som sæden stammer fra.
ii)
STANDARDCERTIFIKAT 2 - Standardsundhedscertifikat til brug ved import af sendinger af lagre af hingstesæd, der er opsamlet, behandlet og opbevaret i overensstemmelse med direktiv 92/65/EØF efter den 31. august 2010 og inden den 1. oktober 2014 og afsendt efter den 31. august 2010 fra en godkendt sædopsamlingsstation, som sæden stammer fra.
iii)
STANDARDCERTIFIKAT 3 - Standardsundhedscertifikat til brug ved import af sendinger af lagre af hingstesæd, der er opsamlet, behandlet og opbevaret i overensstemmelse med direktiv 92/65/EØF inden den 1. september 2010 og afsendt efter den 31. august 2010 fra en godkendt sædopsamlingsstation, som sæden stammer fra.
iv)
STANDARDCERTIFIKAT 4 - Standardsundhedscertifikat til brug ved import af sendinger af:
-
hingstesæd, der er opsamlet, behandlet og opbevaret i overensstemmelse med direktiv 92/65/EØF efter den 30. september 2014 og afsendt fra en godkendt sædbank
-
lagre af hingstesæd, der er opsamlet, behandlet og opbevaret i overensstemmelse med direktiv 92/65/EØF:
a)
efter den 31. august 2010 og inden den 1. oktober 2014 eller
b)
inden den 1. september 2010
og afsendt efter den 31. august 2010 fra en godkendt sædbank.
Hvis der imidlertid er fastsat særlige krav vedrørende udstedelse af certifikater i bilaterale aftaler mellem Den Europæiske Union og tredjelande, gælder disse krav.«
2)
Artikel 3, litra c), affattes således:
»c)
De ledsages af et sundhedscertifikat, der er udfærdiget i overensstemmelse med et af følgende standardcertifikater i del 2 i bilag II og udfyldt i overensstemmelse med de forklarende bemærkninger i del 1 i bilag II:
i)
STANDARDCERTIFIKAT 1 - Standardsundhedscertifikat til brug ved import af sendinger af æg og embryoner fra dyr af hestefamilien, der er opsamlet eller produceret i overensstemmelse med direktiv 92/65/EØF efter den 30. september 2014 og afsendt af et godkendt embryoopsamlings- eller embryoproduktionshold, som æggene eller embryonerne stammer fra
ii)
STANDARDCERTIFIKAT 2 - Standardsundhedscertifikat til brug ved import af sendinger af lagre af æg og embryoner fra dyr af hestefamilien, der er opsamlet, behandlet og opbevaret i overensstemmelse med direktiv 92/65/EØF efter den 31. august 2010 og inden den 1. oktober 2014 og afsendt efter den 31. august 2010 af et godkendt embryoopsamlings- eller embryoproduktionshold, som æggene eller embryonerne stammer fra.
Hvis der imidlertid er fastsat særlige krav vedrørende udstedelse af certifikater i bilaterale aftaler mellem Den Europæiske Union og tredjelande, gælder disse krav.«
3)
Bilag I og II ændres som angivet i bilag II til denne afgørelse.
Artikel 3
Adressater
Denne afgørelse er rettet til medlemsstaterne.
Udfærdiget i Bruxelles, den 6. februar 2015.

Labels: 3
6